**ROMÂNIA**

**JUDEŢUL HUNEDOARA**

**MUNICIPIUL DEVA**

**PRIMARUL**

**REFERAT DE APROBARE**

la proiectul de hotarare privind trecerea din domeniul public în domeniul privat al municipiului Deva, a terenului în suprafață de 7 mp , înscris în CF nr.79031, situat în municipiul Deva, b-dul 1 Decembrie 1918, județul Hunedoara

Prin cererea înregistrată la Serviciul administrarea domeniului public şi privat, din cadrul Primăriei municipiului Deva, domnul Stan Ion, administrator al S.C. Netszin S.R.L., solicită preluarea concesiunii terenului în suprafață de 7 mp, situat în municipiul Deva, b-dul 1 Decembrie 1918, județul Hunedoara, înscris în CF nr.79031, de la S.C. Prescom Divers S.R.L., având destinația de extindere spațiu comercial existent proprietatea privată a societății comerciale Netszin S.R.L.

Terenul face parte din domeniul public al municipiului Deva şi este înscris în CF-ul nr. 79031.

În urma verificărilor făcute de către Compartiment cadastru, fond funciar, din cadrul Primăriei municipiului Deva, conform adresei nr.13725/09.02.2022, terenul proprietatea municipiului Deva, înscris în CF-ul nr.79031, este identificat pe harta de carte funciară veche pe nr.topografic vechi 266,269,271/2,270 înscris în CF vechi 105, nu a făcut obiectul Legilor Proprietății - Legea nr.18/1991,Legea nr.10/2001, Legea nr.169/1997, Legea nr.1/2000, Legea nr.247/2005.

Trecerea terenului din domeniul public în domeniul privat al municipiului Deva, este necesară pentru concesionarea în continuare a terenului menționat. Terenul este o extindere la spațiu comercial existent - proprietatea privată a societății comerciale Netszin S.R.L., iar prin schimbarea apartenenței terenului menționat mai sus, în sensul trecerii din domeniul public în domeniul privat al municipiului Deva nu se vor produce modificări care să afecteze satisfacerea interesului și uzului public.

Pentru concesionarea terenului menționat se va întocmi un contract de concesiune, care va aduce venituri la bugetul local al municipiului Deva, şi de asemenea prin concesionare se va evita degradarea acestui teren.

În temeiul art.129 alin.2 lit.“c”, al art. 139 alin.3 lit.“g”, precum și al art.361 alin.2 din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Supun atenției comisiilor de specialitate și plenului Consiliului local proiectul de hotărâre privind trecerea din domeniul public în domeniul privat al municipiului Deva, a terenului în suprafață de 7 mp, înscris în CF nr.79031, situat în municipiul Deva, b-dul 1 Decembrie 1918, județul Hunedoara.

**PRIMAR,**

**NICOLAE-FLORIN OANCEA**